[{"text_idx": "#000001", "text": "En la renkontig\u0302o kun Mottley, Zhao, prezidanto de la Konstanta Komitato de la Nacia Popola Kongreso (NPK), diris, ke la NPK de C\u0302inio volas fari plurnivelan kaj multkanalan komunikadon kaj inters\u0302ang\u0302ojn kun la barbadosa leg\u0302dona instanco por reciproka lernado de leg\u0302donaj kaj regadaj spertoj."}, {"text_idx": "#000002", "text": "Mottley diris, ke Barbadoso sincere dankas C\u0302inion pro g\u0302ia valora helpo en batalo kontrau\u0306 KOVIM-19, disvolvo de ekonomio, plibonigo de popola vivo, esperas lerni c\u0302inan sperton kaj intime kunlabori kun C\u0302inio en duflankaj kaj plurflankaj aferoj."}, {"text_idx": "#000003", "text": "En sia renkontig\u0302o kun Hipkins, Zhao prezentis la koncepton kaj efektivigon de c\u0302ina modernigo, substrekante, ke C\u0302inio rigardas Nov-Zelandon kiel gravan partneron sur la vojo de c\u0302ina modernigo."}, {"text_idx": "#000004", "text": "Hipkins diris, ke Nov-Zelando firme sekvas la principon de unu C\u0302inio, volas fortigi kunlaboron kun C\u0302inio sur kampoj de kulturo, ekonomio kaj komerco, teni intimajn inters\u0302ang\u0302ojn inter leg\u0302donaj instancoj kaj antau\u0306enigi dulandajn rilatojn."}, {"text_idx": "#000005", "text": "En sia renkontig\u0302o kun Oyun-Erdene, Zhao diris, ke la du flankoj devas man-en-mane mars\u0302i sur la vojo de modernigo, efektive plenumi siajn strategiojn pri disvolvo kaj atingi komunan prosperon."}, {"text_idx": "#000006", "text": "Oyun-Erdene diris, ke Mongolio tre atentas disvolvon de la rilatoj kun C\u0302inio, persistas en la principo de unu C\u0302inio, subtenas serion da gravaj mondaj iniciatoj proponitaj de C\u0302inio, kaj esperas lerni c\u0302inajn spertojn pri regado de la partio kaj la lando."}, {"text_idx": "#000007", "text": "En la renkontig\u0302o kun Pham Minh Chinh, Zhao diris, ke C\u0302inio kaj Vjetnamio havas multajn komunajn temojn pri disvolo de socialisma demokratio kaj konstruado de socialisma socio sub leg\u0302o kaj regularo, aldonante, ke la NPK de C\u0302inio volas labori kun la Nacia Asembleo de Vjetnamio por pli forte akceli dulandan pragmatan kunlaboron, solidigi publikan opinion pri konstruo de la dulandaj rilatoj, kaj antau\u0306enigi la kontinuan disvolvon de la socialisma demokratio.Pham diris, ke Vjetnamio firme persistas en la principo de unu C\u0302inio kaj volas profundigi inters\u0302ang\u0302ojn kaj kunlaboron kun C\u0302inio por defendi regionan stabilecon kaj atingi prosperon kaj disvolvon."}]